Kokoukseen 28. elokuuta klo 13-15 teams-alustalla.

Läsnä:

Satu Aalto, Turku

Susanna Aarva, Kemiönsaari

Katarina Grönqvist, Kaarina

Maiju Harju, Pori

Anne Heino, Turku

Taina Jaakkola, Pöytyä

Paula Kaunonen, Nousiainen

Katriina Koivusalo, Turku (pääkirjasto)

Eija Kopponen, Somero

Annamari Koski, Lieto

Heli Koski, Eura

Saila Kurri, Harjavalta

Anette Kylä-Liuhala, Kokemäki

Minna Leinonen, Pöytyä

Merja Lundén, Turku (pääkirjasto)

Piret Luukka, Turku (Runosmäki)

Jenni Mäkelä, Loimaa

Mervi Nikula, Masku

Nina Petander, Raisio

Kerttu Pietilä, Rusko

Tuija Pitkäkangas, Rauma

Leena Pylkkö, Turku

Nina Sallinen, Rusko (Vahto)

Päivi Salminen, Laitila

Sanna-Mari Samu, Paimio

Tuula Siira, Naantali

Tapio Siitonen, Pori

Piia Taponen, Kaarina

Anita Viinamäki, Pori (Noormarkku)

Päivi Vuorinen, Pori

Salla Wahlman, Pori

Nina Ärnfors, Eurajoki (pääkirjasto)

muistiinpanot: Leena Pylkkö

Kokouksen asioita:

1. **Kesälukukampanjan kuulumiset**

* Monella paikkakunnalla kampanja ollut suosittu. Leena kerää tilastot kampanjan päädyttyä, ja tekee aiheesta tiedotteen extranetiin.

Maskussa on jälleen järjestetty yläkoulujen Lukeminen on jees –kampanja.

Turun nuorten runokampanja on saanut muutaman osallistujan, palkintokin arvottu. Stoorilaiset ovat tulokseen ihan tyytyväisiä. Tarkempi selostus Stoorin kamppiksesta muistiinpanojen lopussa.

Aarrejahti on järjestetty mm. Porin pääkirjastossa, Noormarkussa ja Loimaalla.

1. **Terveiset Seinäjoen lanu-neuvoston kokouksesta**

* Anna Hokkanen ja Leena Pylkkö osallistuivat neuvoston palaveriin 21.8.
* Janina Svart osallistui ruotsinkielisen neuvoston palaveriin
* Anna kirjoittaa:
* keskusteltiin LANU-yhteisön pelisäännöistä ja tavoitteista (nämä on varmaan Varsoilla jo tiedossa) sekä kerättiin neuvoston jäsenten ajatuksia ja ideoita neuvoston toimintaan liittyen. Esiin nousi muun muassa viestinnän toimivuus ja se miten välttää (nyt jo keskustelusta päätellen) varsin yleinen informaatioähky. Tarkoituksena olisi kuitenkin valtakunnallinen ja kattava tiedotus siitä mitä neuvostossa ja muualla kentällä tapahtuu.
* Turusta ja Helsingistä nostettiin esiin positiivinen ongelma siitä, että kimppojen alueilla olevat materiaalipankit ja ideariihet ovat jo niin kattavia, että missä suhteessa nämä toimisivat vielä valtakunnallisen idea- ja materiaalipankin rinnalla. Lanu-neuvostosta haluttaisiin tuoda ajankohtaista tietoa ja muuta myös AKE-alueille säännöllisesti, josta viesti lähtisi sitten laajemmalle alueelle.
* Esiin nostettiin myös ajatus siitä, että tuotettaisiin jossain määrin sellaista valmista somesisältöä, joka istuisi helposti muokattavana kirjastojen eri kanaviin.
* Lanu-neuvoston nettisivuja pohdittaessa keskusteltiin siitä, että näyttävätkö kirjastot.fi:n alla olevat sivut siltä, että ne on suunnattu pienten lasten kirjastotyötä tekeville. Tämä jakoi mielipiteitä. Osa oli sitä mieltä että jako lasten ja nuorten välillä on lähtökohtaisesti liian jyrkkä. Totuus kentällä lienee kuitenkin hieman erilainen.
* Leena kertoi, miten hienoa oli edustaa Varsoja ja tuoda esille lanu-osaamista eri kirjastoista.
* Keskusteluissa Seinäjoella oli noussut esille mm. tiktokin käyttö kirjastotyössä. Varsat toivat esiin tietoturvaongelmia sovelluksen käytössä.
* Seinäjoen laatima Kirjaston ja koulun yhteistyösopimuksen pohja valmistunee tänä vuonna.

1. **Koronatilanne ja lanu-toiminta kirjastoissa:**

* Keskusteltiin eroista kuntien käytännöissä. Ainakin vallitsee se, että vain yksi ryhmä kerrallaan järjestetyssä ohjelmassa, tai lainaamassa. Koulujen käytännöt vaihtelevat.
* Stoorin yläkoululaisten uusi ”Tietotietopolku” on vedettävissä myös etänä.
* Esille tuli tarve kehittää etävinkkaamista ja muita etäpalveluita, kuten etä-tiedonhakua.
* Anne ehdotti webinaaria etävinkkaamisesta. Päätettiin järjestää sellainen. Anne ja Leena miettivät toteutusta.

1. **Seinäjoen Lukulystit-tapahtuma marraskuussa siirtyy etäkoulutukseksi.**

* Lisää tietoa tästä tulee myöhemmin. Päivämäärät ovat samat kuin ennen, 25. – 26.11.
* Hanke-esittelyjä näytetään väliajoilla, eli edelleen alueen hankkeiden koostaminen Satu Aallon johdolla on ajankohtainen asia.

1. **Materiaalipankissa paljon uutta, erityisesti tapahtumareseptejä**

* ks. lisää <https://ls-kirjastot.fi/materiaalipankki/lasten-ja-nuorten-materiaalit/>
* huom. sivulla aakkosjärjestys, ei uutuusjärjestys
* lisää materiaalia saa lähettää Leenalle!

1. **Satutuntimateriaalit kiertoon taas.**

* Näitä voi käyttää myös vinkkauksessa ja etävinkkauksissa!
* Kalenterit ovat täällä https://ls-kirjastot.fi/portfolio/satusalkku/

1. **Tarinatornadon -21 suunnittelun aloitus**

Mukaan tulivat: Saila Kurri, Piia Taponen, Mervi Nikula, Minna Leinonen, Anita Viinamäki, Maiju Harju, Päivi Salminen, Satu Aalto. Lisäksi ehdotettiin Sirpa Suomelaa. Palaverit järjestetään etänä, eikä aina tarvitse ehtiä osallistua.

Ehdotettuja aiheita

* somepalvelut lanu-työssä
* Tikkurilassa (ehkä) tehty Soturikissa-liveä keväällä, yhteys: Marjo Mannila
* Martin Widmark etävieraaksi
* Muitakin ulkomaalaisia kirjailijoita esim. paneelikeskustelussa
* Tiotretton-kirjasto Tukholmassa, Oslon vastaava
* Kakkua!!! Tornado täyttää 10 v.
* nuortenkirjastotyö: Anna Pöyhönen

1. **Varhaiskasvatuksen lukemisen edistämisen hankkeet kirjastoissa: mitä kuuluu?**

* Turun hankkeesta ei tarkempaa tietoa kirjastolla
* Esim. Raisiossa on voitu palkata kirjastolle hankehenkilö lastenkirjastotyöhenkilökuntaa paikkaamaan
* Pöytyällä hanketyöntekijän rekry siirtyy keväälle. Laaditaan yhtenäinen kieliohjelma koko kuntaan varhaiskasvatuksesta alkuopetukseen asti. Ohjelma edistäisi lasten kielellistä kehitystä siten, että taaperosta alkaen annettaisiin "kielen ituja" kaikille tasapuolisesti. Lorutuokioita, kielellisiä virikkeitä, kuten kirjoja tai sopivia tietokoneohjelmia tai sovelluksia, perheiden kirjastokäyntejä. Yhtenäinen S2-opetus maahanmuuttajataustaisille lapsille sisältyisi ohjelmaan.

1. **Pelillisyyden uudet mahdollisuudet-hanke alkaa**

* vetäjänä Satu Aalto
* Hankkeen aikana kokeillaan erilaisia pelillisyyden tuomia keinoja lukemaan innostamisessa. Kohderyhmä on 5-6. luokkalaiset.
* Satu ottaa mielellään tietoja aiheen parissa jo tehdyistä kokeiluista alueella

1. **Muita asioita:**

**Vinkkaripankin uudistaminen!**

Leenan ehdotus: ryöstetään se ja tehdään uus etävinkkaripankki.

* todettiin, että emme halua, että livevinkkaus korvataan etävinkkauksella. Mutta toisaalta etävinkkaus on mahdollisuus niillä paikkakunnilla, joilla sellaista ei syystä tai toisesta järjestetä.
* mikä on ero siinä, että katsoo minkä tahansa vinkkausvideon netistä, tai osallistuu etävinkkaukseen?
* etävinkkaus järkevää myös silloin, kun jollakulla on erityistietoa jostain alasta esim. genrevinkkaus tai sarjakuvavinkkaus
* toteutus voi myös olla sellainen, että oikealla vinkkauksella on myös etäyleisö
* sovittiin, että ensin pidetään aiheesta webinaari, sitten palataan vinkkaripankki-asiaan

**Vauvalorukiertueet käynnissä**

* Hyvää palautetta Marjo Paavolan lorutuokioista, vaikka kävijämäärät vähäisiä. Jotkut kirjastot ovat käyttäneet hyväkseen tilaisuutta mennä toiseen kirjastoon oppimaan lorutuokion pitoa.
* Taina Jaakkola muistuttaa lorujen merkityksestä kielen oppimisessa "Loru päivässä pitää lukihäiriön loitolla"

1. **Vaski-alueen asioita: muistakaa lasten ja nuorten lukuvinkit Vaskin sivuille!**

<https://docs.google.com/spreadsheets/d/1Gt1E4_3073Exo7dHyLPZvvMIWXx8ap6tc841WVQlKAc/edit#gid=0>

# Liite: Turun pääkirjaston Stoorin kesälukukamppis:

☀️Kesällä 2020 kirjat ovat runoinspiraation lähde!☀️⠀  ⠀

Lue kirja! Se voi olla mikä vaan: romaani, tietokirja, sarjakuva, runokokoelma…⠀  ⠀

Kirjoita lukemasi kirjan innoittamana runo! Runon pituus vähintään kaksi säettä (eli riviä).⠀  ⠀

Julkaise runo Instagramissa käyttämällä hashtagia [#stoorinrunokesä2020](https://www.instagram.com/explore/tags/stoorinrunokes%C3%A42020/). Kirjoita mukaan myös sen kirjan nimi, jonka inspiroimana runo on tehty. Huomioi, että emme näe päivitystäsi, jos tilisi on yksityinen! Voit lähettää meille runosi myös yksityisviestinä. Kiinnitämme IG-osallistujien runot Stoorissa olevaan sermiin.  ⠀  ⠀ Osallistujien kesken arvotaan teatteriliput ja kirjapalkintoja!⠀  ⠀ Osallistumisaika on 15.6. – 31.8.2020.⠀